Griselda Álvarez

Griselda Álvarez Ponce de León (naskita la 5-an de aprilo 1913 en Gvadalaharo; mortis la 26-an de marto 2009 en Meksikurbo) estis meksika verkistino kaj politikisto. Álvarez estis guberniestro de la subŝtato Colima de 1979 ĝis 1985. Ŝi estas konata kiel la unua virino kiu regis subŝtaton de Meksiko. 

 Kariero 
Ŝia kariero komenciĝis dum ŝi ankoraŭ laboris en edukado, kie ŝi komencis okupi diversajn postenojn kaj defendi la rajtojn de la instruista profesio. Ŝi akiris rekonon kaj famon pro sia sinteno. 

Griselda Álvarez servis kiel senatano de Jalisco en 1976 kaj, per sia elekto kiel registarestro de Colima en 1979, fariĝis la unua ina guberniestro je subŝtata nivelo en Meksiko. Kvankam ŝi antaŭe estis membro de la PRI, ŝi subtenis la postulojn de Andrés Manuel López Obrador (PRD) ĝis sia morto.
Dum sia oficperiodo, ŝi signife partoprenis en la batalo kontraŭ seksa malegaleco. Post finado de sia oficperiodo kiel guberniestro, ŝi fondis plurajn organizaĵojn por batali kontraŭ seksa malegaleco, inkluzive de la Centro de Atención a la Mujer (Centro por Virina Atento), Alianza de Mujeres de México (Alianco de Meksikaj Virinoj) kaj Asociación Mexicana de Bienestar Social (Meksika Asocio por Socia Bonfarto).

En 1996, ŝi ricevis la Medalla Belisario Domínguez del Senado de la República.

 Familia fono 
Griselda Álvarez devenis de meksika politika familio: Ŝia patro dum ŝia naskiĝo estis soldato en la armeo, sed poste estis guberniestro de Colima de 1919 ĝis 1923.Miquel Alvarez at the Spanish wikipedia Ŝia praavo, generalo Manuel Álvarez, delegito en la Konstituanta Kongreso (Konstitucio de Meksiko je 1824 (Q771159)), estis nomumita la plej alta politika figuro en la teritorio de Colima en 1826. En 1857, kiam Colima fariĝis ŝtato, li fariĝis ĝia unua guberniestro.Manuel Alvarez at Spanish wikipedia

 Verkaro 

 Cementerio de Pájaros 1956
 Dos cantos 1959
 Desierta compañía 1961
 Letanía erótica para la paz 1963
 La sombra niña 1965
 Anatomía superficial 1967
 Estación sin nombre 1972

 Referencoj 

 Eksteraj ligiloj 

 eksa reta profilo pri ŝi, arkivigita en marto 2007 ()

Kategorio:Guberniestroj de Colima
Kategorio:Meksikaj poetoj
Kategorio:Meksikaj verkistoj
Kategorio:Verkistinoj